Steffen Sørum

Steffen Renè Marandon Sørum (født 13. februar 1976) er en norsk forfatter og førsteamanuensis i skrivekunst. Han er ansatt som faglig leder for Forfatterutdanningen ved Norsk barnebokinstitutt. Tidligere har han vært forlagsredaktør hos Cappelen Damm og har utgitt bøker for barn, ungdom og voksne. Han har særlig interesse for gutter og lesning.

Forfatterskap 
Steffen Sørum debuterte som forfatter med romanen Du elsker meg i 2000. Sørum har tidligere vært redaktør i det litterære tidsskriftet Vinduet, først som gjesteredaktør under Nikolaj Frobenius og John Erik Riley senere som fast redaksjonsmedlem. Sørum sto da blant annet for utgivelsen av Lydbok, en cd-innspilling med opplesning og musikk satt sammen og utgitt som vedlegg til denne redaksjonens siste utgivelse. Han var seinere i redaksjon med Trond Haugen og Janike Kampevold Larsen. Dobbeltnummeret om Arabia og arabisk litteratur var deres første nummer. Sørum gikk siden ut av redaksjonen etter uenighet med Gyldendal forlag om driften av tidsskriftet. 

I 2002 utga han romanen Fundamentalt nå på Oktober forlag under pseudonymet Kazzab al-Abyad (Hvit løgner). Romanen var et innlegg rundt debatten innvanderlitteratur. Sørum hevdet at forlagenes blindhet for kvalitet var påfallende i jaget etter innvandrerforfatterne som kunne skrive eksotisk og  samfunnsrefsende ... og at forlagenes ønsker hindret forfattere med innvandrerbakgrunn til å selv velge hva de skulle skrive.  Boken fikk gode anmeldelser og ble senere utgitt i pocket, men da uten pseudonymet. 

Steffen Sørum jobbet som redaktør for barne- og ungdomsredaksjonen i forlaget N.W. Damm & Søn ( senere Cappelen Damm) i 17 år. Forlaget fusjonerte siden med Cappelen og ble Cappelen Damm. 

Sørum var cricketspiller for Friends i 2004 og for Vålerenga Cricket klubb fra 2005 til 2010. Han utga en lettlest roman med cricket som tema i 2007 med tittelen Legg cricket på is. Han har også kommentert cricket for NRK TV flere ganger.  

Sørum har studert historie ved UiB og religionshistorie og kunsthistorie ved UiO. Har også gått ved Skrivekunstakademiet i Hordaland året 1999/2000. 

Høsten 2008 lanserte han bokserien Korsfarerne, en barnebokserie på fem bøker om den frankiske gutten Stefan som reiser til Det hellige land. Bokserien illustreres av Elin Maria Bugge.    

2011 lanserte han første bind i sci-fi-trilogien Dødsengler en fremtiddystopi hvor et såkalt ettkjønnspolitikk er innført og hvor kun jentebarn avles opp. Serien var en kritikk mot et tenkt fremtidssamfunn hvor gutter ikke lenger hadde noen plass. Bokserien ble utgitt på fire år og avsluttet i 2015.    

I 2016 ble han nominert til Brageprisen for boken Skriv genialt som han skrev sammen med Eldrid Johansen og Ingrid dos Santos (illustrasjon). Mottok Kulturdepartementets pris for beste fagbok for Skriv genialt samme år.    

Steffen Sørum er også aktiv samfunnsdebattant og har hatt flere kronikker i riksdekkende aviser som Dagbladet, VG, Bergens Tidene og Aftenposten.   

I 2019 ble han valgt inn i Bydelsutvalget for St Hanshaugen/ Sentrum for Rødt.   

I 2020 kom romanen Girlskate, skrevet sammen med Eldrid Johansen og illustratør Ingrid dos Santos. Boka ble kåret til Årets bok i Stavanger. Forfatterne brukte deler av royalties til å sponse en gruppe unge norske jenteskatere og drifter skatecrewet «Girlskate» som bla. er med på arrangement, men også lager instruksjonsvideoer på Instagram. Målsettingen er å få flere jenter til å drive med skateboard.    

I 2019-2020 utga Sørum to bøker i Cappelen Damms Leseløver om krigere fra oldtiden og frem til Andre verdenskrig. «Krig og krigere er dypt fascinerende, spesielt for yngre gutter. Jeg oppdaget at mange gutter savnet bøker på skolene og biblioteket hvor deres interesser var tema. Dette var et forsøk på å nå dem,» uttalte Steffen Sørum under Arendalsuka 2021.

Bibliografi 
 2000: Du elsker meg – roman utgitt på Tiden forlag
 2002: Fundamentalt nå – roman, Oktober forlag, under pseudonymet Kazzab al-Abyad
 2006: Hilsen fra Lykkelandet – N.W. Damm & Søn
 2007: Legg cricket på is – iIllustrert roman, Oktober forlag
 2019: Norsktoppen - Boksingel, Flamme Forlag

Barnebøker 
 2008: Korsfarerne del 1: Reisen til det hellige land – Aschehoug
 2008: Korsfarerne del 2: Fanget – Aschehoug
 2009: Korsfarerne del 3: Tempelriddernes hemmelighet – Aschehoug
 2009: Korsfarerne del 4: Saladins felle – Aschehoug
 2009: Korsfarerne del 5: Beleiret! – Aschehoug
 2010: En faktahest om korsfarerne – Aschehoug
 2011: De store oppdagerne, Cappelen Damm undervisning
 2011: Slaget om Troja, Cappelen Damm undervisning
 2012: Korsfarerne samlebind 1, Aschehoug
 2012: Korsfarerne samlebind 2, Aschehoug
 2014: Vitseløve 1 (sammen med Bendik Kaltenborn)
 2015: Vitseløve 2 (sammen med Bendik Kaltenborn)
 2018: Vitseløve 3 (sammen med illustratør Renate Thor)
 2019: Krigere (sammen med illustratør John Jamtli)
 2020: Flere krigere (sammen med illustratør Andreas Iversen)
 2020: Girlskate (sammen med Eldrid Johansen og Ingrid dos Santos (ill.))
 2022: Pirater! (sammen med Illustratør Andreas Iversen)
 2022: Betongparken Girlskate 2 (sammen med Eldrid Johansen og Ingrid dos Santos (ill.))

Bøkene i korsfarerserien er illustrert av Maja Bugge.

Ungdomsbøker 
 2011: Dødsengler del 1: Momentum, Aschehoug
 2013: Dødsengler del 1: Momentum (pocket) Aschehoug
 2013: Dødsengler del 2: Invasjon, Aschehoug
 2015: Dødsengler del 3: Endelikt, Aschehoug
 2016: Skriv genialt (Sammen med Eldrid Johansen og Ingrid dos Santos (ill.))

 Priser og nominasjoner 
2007: Legg cricket på is, vinner Ordknappen fra Leser søker bok
2016: Skriv genialt, nominert i åpen klasse Brageprisen
2016: Skriv genialt, vinner Kulturdepartementets pris for beste fagbok
2020: Skriv genialt, vinner av årets oversatte bok i Iran
2021: Girlskate'', vinner av Årets bok, Sølvberget Stavanger

Eksterne lenker 
Presentasjon av Steffen René Marandon Sørum i Forfatterkatalogen på Forfattersentrums nettsider
 Steffen Sørums forfatterside hos Oktober forlag
 Steffen Sørums forfatterside hos Aschehoug
 Steffen RM Sørums egen blogg
Digitaliserte bøker av Steffen Sørum hos Nasjonalbiblioteket
Artikler av og om Steffen Sørum i Norart

Norske romanforfattere
Norske redaktører
Vinnere av kulturdepartementets barnebokpriser